Антуан Пінэ

Антуан Пінэ (; , Сен-Семфар'ян-сюр-Куаз — , Сен-Шамон) — французскі дзяржаўны і палітычны дзеяч, Прэм’ер-міністр Францыі з 8 сакавіка па 23 снежня 1952 года.

 Біяграфія 
Нарадзіўся ў сям'і прадпрымальнікаў, якія займаліся вытворчасцю капялюшаў. Пасля атрымання эканамічнай адукацыі, заснаваў паспяховую абутковую фабрыку. Яго палітычная кар'ера пачалася ў 1929 годзе, калі ён стаў мэрам невялікага мястэчка. У 1936 годзе быў абраны ў Нацыянальны сход Францыі, а з 1938 па 1940 год засядаў у Сенаце Францыі, прадстаўляючы кансерватыўныя колы.

Падчас Другой сусветнай вайны, пасля ўварвання нямецкіх войскаў у Францыю ў 1940 годзе, адмовіўся супрацоўнічаць з рэжымам Вішы і ўрадам Петэна. Ён дапамагаў габрэям хавацца ад пераследу.

У 1945 годзе быў абраны ва Устаноўчы сход, а ў 1946 годзе стаў дэпутатам Нацыянальнай асамблеі, дзе далучыўся да групы незалежных рэспубліканцаў. У 1948 годзе ён займаў пасаду дзяржаўнага сакратара па эканамічных пытаннях у першым і другім кабінетах міністраў Анры Кея. Акрамя таго, з 1949 па 1979 год ён быў старшынёй рады дэпартамента Луара.

У 1950 годзе ўпершыню атрымаў міністэрскі партфель, адказваючы за грамадскія работы ў кабінеце Рэнэ Плевена. У 1952 годзе ў кабінеце Эдгара Фора адказваў за транспарт. У сакавіку таго ж года сфармаваў і ўзначаліў уласны кабінет міністраў, які праз дзевяць месяцаў пайшоў у адстаўку пасля няўдачы планаў па рэарганізацыі нацыяналізаванай прамысловасці і сацыяльнага забеспячэння.

З 1955 па 1956 год, у другім кабінеце Фора, займаў пасаду міністра замежных спраў Францыі. Падчас палітычнага крызісу 1958 года атрымаў у часовым урадзе Шарля дэ Голя пасаду міністра фінансаў, якую займаў да 1960 года; на гэтай пасадзе адыграў важную ролю ў увядзенні новага французскага франка. У 1973 годзе адыграў важную ролю ў якасці пасярэдніка, спрабуючы згладзіць вострыя куты ў адносінах паміж урадам, парламентам і адміністрацыяй.

Памёр ва ўзросце 102 гадоў, усталяваўшы рэкорд працягласці жыцця не толькі сярод французскіх, але і ўсіх еўрапейскіх прэм'ер-міністраў.

 Крыніцы 

Катэгорыя:Прэм’ер-міністры Францыі